Diari Oficial de la Generalitat Valenciana


Sumari del DOGV 5979, del 23-03-2009 (2009/3171)

RESOLUCIÓ de 2 de març de 2009, de la consellera d'Agricultura, Pesca i Alimentació, per la qual es convoquen les ajudes i s'establixen els imports globals màxims per al foment de races autòctones en perill d'extinció, control oficial lacti, millora de qualitat de la llet i programa de genotipatge per a l'exercici 2009 a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5979

Data del DOGV
:   23-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3171


Data del document
:   02-03-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública
    * llet crua
    * suport econòmic
    * caprí
    * protecció de la fauna
    * oví
    * espècie protegida
    * vaca

RESOLUCIÓ de 2 de març de 2009, de la consellera d'Agricultura, Pesca i Alimentació, per la qual es convoquen les ajudes i s'establixen els imports globals màxims per al foment de races autòctones en perill d'extinció, control oficial lacti, millora de qualitat de la llet i programa de genotipatge per a l'exercici 2009 a la Comunitat Valenciana. [2009/3171]  
En l'article 3 de l'Orde d'1 de febrer de 2008, de la Conselleria d'Agricultura, Pesca i Alimentació, per la qual s'establixen les bases reguladores de les subvencions destinades al foment de races autòctones en perill d'extinció, s'establix que el termini de presentació de sol·licituds es farà públic anualment per mitjà de la publicació en el Diari Oficial de la Comunitat Valenciana.   
D'acord amb l'article 7 del Decret 147/2007, de 7 de setembre, del Consell, este règim d'ajudes complix les disposicions del Reglament (CE) núm. 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses. Així mateix, s'indica, segons l'informe de la Direcció General d'Economia, que no és necessària la comunicació del règim a la Comissió Europea, atés que ha estat realitzada pel Ministeri d'Agricultura, Pesca i Alimentació com a ajuda XA 298/2007.  
En el punt 2 de l'article 5 de l'Orde de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina, s'establix que el termini de presentació de sol·licituds es farà públic anualment per mitjà de la publicació en el Diari Oficial de la Comunitat Valenciana.   
L'Orde de 10 de juliol de 2008, per la qual es modifica l'Orde de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina i es convoquen les ajudes per a 2008, i d'acord amb l'article 7 del Decret 147/2007, de 7 de setembre, del Consell, es va adaptar als requisits establits en el Reglament 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament 70/2001 (DOCE de 16.12.06), contenia les modificacions d'adequació a la normativa comunitària i se li assignava el número de registre de l'ajuda XA 413/2008.  
Segons el punt 2 de l'article 4 de l'Orde de 28 de desembre de 2005, de la Conselleria d'Agricultura, Pesca i Alimentació, per la qual s'aproven les bases reguladores per al finançament de programes de millora de qualitat de la llet crua de vaca, ovella i cabra produïda en les explotacions de la Comunitat Valenciana, el termini de presentació de sol·licituds es farà públic anualment per mitjà de la publicació en el Diari Oficial de la Comunitat Valenciana.  
L'Orde de 23 de setembre de 2008, de la Conselleria d'Agricultura, Pesca i Alimentació, per la qual es modifiquen determinats aspectes de l'Orde de 28 de desembre de 2005, per la qual s'aproven les bases reguladores per al finançament de programes de millora de qualitat de la llet crua de vaca, ovella i cabra, i de l'Orde de 24 de maig de 2006, per la qual s'establixen les bases reguladores d'ajudes al programa de genotipatge, es convoquen les ajudes per a la millora de la qualitat de la llet a la Comunitat Valenciana i es fixen els imports globals de l'ajuda al programa de genotipatge a la Comunitat Valenciana, es va adaptar als requisits establits en el Reglament 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament 70/2001 (DOCE de 16.12.06), contenia les modificacions d'adequació a la normativa comunitària i se li assignava el número de registre de l'ajuda XA 425/2008.  
L'Orde de 24 de maig de 2006, de la Conselleria d'Agricultura, Pesca i Alimentació, per la qual s'establixen les bases reguladores d'ajudes al programa de genotipatge a la Comunitat Valenciana, es va modificar per mitjà de l'Orde de 23 de setembre, de la Conselleria d'Agricultura, Pesca i Alimentació, esmentada en el paràgraf anterior, i es va adaptar als requisits establits en el Reglament 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament 70/2001 (DOCE de 16.12.06), contenia les modificacions d'adequació a la normativa comunitària i se li assignava el número de registre de l'ajuda XA 427/2008.  
Així, a fi que s'inicie per a l'exercici 2009 el procés de sol·licitud i tramitació de les ajudes esmentades abans, es publica esta resolució.  
Per tot això, a proposta de la directora general de Producció Agrària, resolc:  
Apartat primer  
Convocar per a l'exercici 2009, les ajudes que s'indiquen a continuació:  
- Races autòctones. Orde d'1 de febrer de 2008, de la Conselleria d'Agricultura, Pesca i Alimentació, per la qual s'establixen les bases reguladores de les subvencions destinades al foment de races autòctones en perill d'extinció (DOCV núm. 5700, d'11.02.08).  
- Control oficial lacti. Orde de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina (DOGV núm. 5264, de 23.05.2006).  
Orde de 10 de juliol de 2008, per la qual es modifica l'Orde de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina i es convoquen les ajudes per a 2008 (DOCV núm. 5815, de 28.07.2008).  
- Millora de la qualitat de la llet. Orde de 28 de desembre de 2005, de la Conselleria d'Agricultura, Pesca i Alimentació, per la qual s'aproven les bases reguladores per al finançament de programes de millora de qualitat de la llet crua de vaca, ovella i cabra produïda en les explotacions de la Comunitat Valenciana (DOGV núm. 5175, de 12.01.2006).  
Orde de 23 de setembre de 2008, de la Conselleria d'Agricultura, Pesca i Alimentació, per la qual es modifiquen determinats aspectes de l'Orde de 28 de desembre de 2005, per la qual s'aproven les bases reguladores per al finançament de programes de millora de qualitat de la llet crua de vaca, ovella i cabra i de l'Orde de 24 de maig de 2006, per la qual s'establixen les bases reguladores d'ajudes al programa de genotipatge, es convoquen les ajudes per a la millora de la qualitat de la llet a la Comunitat Valenciana i es fixen els imports globals de l'ajuda al programa de genotipatge a la Comunitat Valenciana (DOCV núm. 5875, de 21.10.2008).  
- Genotipatge. Orde de 24 de maig de 2006, de la Conselleria d'Agricultura, Pesca i Alimentació, per la qual s'establixen les bases reguladores d'ajudes al programa de genotipatge a la Comunitat Valenciana.  
Orde de 23 de setembre de 2008, de la Conselleria d'Agricultura, Pesca i Alimentació, per la qual es modifiquen determinats aspectes de l'Orde de 28 de desembre de 2005, per la qual s'aproven les bases reguladores per al finançament de programes de millora de qualitat de la llet crua de vaca, ovella i cabra i de l'Orde de 24 de maig de 2006, per la qual s'establixen les bases reguladores d'ajudes al programa de genotipatge, es convoquen les ajudes per a la millora de la qualitat de la llet, a la Comunitat Valenciana i es fixen els imports globals de l'ajuda al programa de genotipatge a la Comunitat Valenciana (DOCV núm. 5875, de 21.10.2008).  
Apartat segon  
Les ajudes anteriors es concediran a càrrec de la línia T3082, «Millorar les explotacions ramaderes-MAPA», capítol IV, del programa 714.80, Desenvolupament i Millora de la Ramaderia, amb la dotació pressupostària següent:   
- Races autòctones: quantia global màxima en 48.000,00 euros.  
- Control oficial lacti: quantia global màxima en 60.000,00 euros.  
- Millora de la qualitat de la llet: quantia global màxima en 90.000,00 euros.  
- Genotipatge: quantia global màxima en 21.000,00 euros.  
Apartat tercer  
El termini de presentació de sol·licituds per a l'exercici 2009 serà d'un mes comptador des de l'endemà de la publicació d'esta resolució en el Diari Oficial de la Comunitat Valenciana.  
Apartat quart  
El termini de justificació de les ajudes concedides a races autòctones regulada per mitjà de l'Orde d'1 de gener de 2008, de la Conselleria d'Agricultura, Pesca i Alimentació, finalitzarà el 30 d'octubre de 2009.  
La present resolució és definitiva en via administrativa i contra esta es pot interposar potestativament un recurs de reposició davant de la consellera d'Agricultura, Pesca i Alimentació en el termini d'un mes comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu en el termini de dos mesos a partir de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb les disposicions dels artícles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
València, 2 de març de 2009.- La consellera d'Agricultura, Pesca i Alimentació: Maritina Hernández Miñana.